לחץ חברתי

אדם בגיל המעבר שסובל מההשלכות של לחץ חברתי

**לחץ חברתי** הוא עניין שבשגרה שבו אנשים פועלים לפי הנחיות חבריהם, או האנשים הקרובים אליהם. עיקרון הלחץ החברתי אומר שאם אתה רוצה לעשות משהו, ומישהו בעל מרות וסמכות עליך אוסר עליך לעשות אותו, ואתה נכנע לציוויו, זה לחץ חברתי.

## גיזרון השם "לחץ חברתי"

וואו.

אני לא חושב שאי פעם נתקלתי במונח שמסביר את עצמו יותר מ-"לחץ חברתי". באמת? אתם צריכים שאסביר לכם את הגיזרון? זה לחץ, שהוא חברתי. לחץ שמגיע מהחברה. אין שום דרך לטעות במשמעות של השם הזה ואני מקווה שנוכל להמשיך עם הערך הזה מבלי שתעצרו אותי באמצע כדי לשאול אותי כל מיני שאלות טיפשיות.

## מהן שתי המילים בשם "לחץ חברתי"?

שאלה פנטסטית. המילה הראשונה בשם המונח, שהיא לחץ, היא מילה שמקורה אינו ידוע. ייתכן שמקור המילה הוא במילה הארמית "לחצא" (מה שהגיוני משום שהפירוש של המילה הוא לחץ וזה נשמע ממש דומה לעברית מה גם שהשפה הארמית היא מקור להרבה מילים בשפה העברית), אך אחרים סוברים שמקור המילה הוא המילה ההולנדית afgrijselijk (טענה חסרת ביסוס לחלוטין). פירוש המילה **לחץ**, או **דחק**, הוא הפעלה של לחץ על אנשים, חפצים, או במקרה הזה אנשים.

המילה השנייה, "חברתי", מתייחסת להיבט בחיים שבו מתקיים הלחץ בתרחיש הפסיכולוגי המתואר. (לחץ חברתי. תעקבו.) . ההיבט בחיים שבו מתקיימת הלחצא (יש לציין שניתן לקרוא ללחץ גם בשמו הארמי "לחצא", משום ש*זהו* מקור המילה) הוא ההיבט החברתי, כלומר בין זוג חברים. לעתים רחוקות במקצת, יש יותר מרק זוג חברים.

## היסטוריית הלחץ החברתי

משום שבפרה-ההיסטוריה, ימי הביניים וראשית ימי ההווה, קונספט החברות היה זכיר - כלומר לא שכיח - גם הלחץ החברותי היה נדיר, ולא זניח.

לאחר מכן, בעצתו של פרנסיס השמיני מלך צרפת, העולם התחלק לזוגות של חברים והם התחילו להתחבק, לתרום, לנפץ תקוות וכו'. משום שבזוג אין כל אפשרות לערוך לחץ חברתי, שכן לחץ חברתי מתקיים רק כשהרבה אנשים דוחקים בך לבצע פעולה כלשהי, פרנסיס השמיני לא הצליח להנחיל את תוכנית הלחץ החברתי שלו לתוך החברה האנושית.

לאחר מותו המוקדם של פרנסיס השמיני בהתרסקות מסוק ולפני שאביו המנוח הוריש לו את כס המלכות, התגלה בחדרו הפרטי ציור קיר ועליו מנוסקריפט (תכנון) להרס האנושות באמצעות לחץ חברתי. לצערו של המונארך הפראנקי ששמו הוא חילוף אותיות של "פרינסס", ולמזלה של האנושות כולה, לחץ חברתי אינו פועל כאשר שני אנשים או פחות מעורבים במערכת החברתית בו הלחץ מתקיים.

החברות התלת-צדדית רק הגיעה לתודעת הציבור בפסטיגל 2006, עם שירה של דון לני גבאי, "שלוש חברות", ואיתה גל המוני של לחץ חברתי לבצע פשעים כגון רצח. כותב השיר "שלוש חברות", תובל שפיר, מעולם לא התנצל על ההשלכות האיומות של השיר. למזלנו, גם יש הרבה מעריצים של השיר, שעד עצם יום זה משננים בעל פה את מילותיו.

חברות רב-צדדית (המילה "רב" פירושה "יותר משלוש") היא קונספט שהגיע קצת לאחר החברות התלת-צדדית משום שהאנושות כבר הייתה מפותחת מספיק כדי לפצח את העניין הזה באופן עצמאי והביאה איתה מקרים חמורים יותר של לחץ חברתי, כמו גם מקרים של לחץ חברתי עם יותר חמורים. ראו דוגמה 4.

## דוגמאות ללחץ חברתי

### לחץ חברתי מס' 1 - לחץ דו-חברתי (שני אנשים)

אורן: "היי, זו הייתה הופעה ממש טובה של מוזיקה. ניגנת על הקלידים."

בניה: "כן, אורן, זה היה ממש מפרך. עכשיו, מתחשק לי לטוס לעמק בקפריסין. קנה לי כרטיסים?"

אורן: "לקנות לך כרטיסים? אך ודאי יקר!"

בניה: "אתה תצליח לקנות. יש לך די כסף מניגוני הגיטרה, והרי ידוע שנגני גיטרה מרוויחים יותר מנגני אורגן כמוני."

אורן: "אני לא מוכן לקנות לך כרטיסים עבורך. יש לך די תמלוגים מהמוזיקה שהוצאת באפריל שעבר."

בניה: "תקנה לי בבקשה."

טל, סולן הלהקה: "נו, אורן. תקנה ומיד."

(ברגע שהצטרף טל למשוואה, כבר לחצו על אורן שני אנשים, והוא נכנע מיד)

אורן: "טוב! אקנה."

#### טעות קלאסית

בלחץ דו-חברתי, יש אך ורק שני אנשים, אחד שלוחץ ואחד שלחוץ. במאורע המתואר יש שלושה אנשים, ותנסו שוב.

### לחץ חברתי מס' 2 - לחץ דו-חברתי על אמת הפעם

יוענה: "כיצד רוכבים על אופניים, ג'ני?"

ג'ני: "אני אעזור לך. קודם כל מתמקמים על כיסא המושב, ואז מפדלים."

יוענה: "איך מפדלים?"

ג'ני: "קודם מורידים את רגל ימין על הדוושה הימנית ואז את רגל שמאל על דוושה כלשהי לבחירתך, מה שירגיש לך הכי טבעי."

יוענה: "זה נשמע די קל."

ג'ני: "כן. עכשיו, נסי לרכוב."

(יוענה ניסתה לרכוב, בדיוק כפי שג'ני רצתה שהיא תעשה. אמנם היא הצליחה ולמען השם, מדובר באישה בת 35 - יוענה רעם שגרה ברחוב פורצי המבצר בעכו - והגיע הזמן שהיא תלמד כבר לרכב על אופניים, אבל הלחץ שג'ני הפעילה עליה פעל, וזה לא לעניין)

### לחץ חברתי מס' 3 - לחץ תלת-חברתי

אילאיל: "היי, מה נסגר?!", הוא צעק אל עבר הבית הקורס. "תצילו את האנשים שבפנים!!!"

יוסי: "אל תדאג, אילאיל ידידי, הורסים את הבניין. אין שם ולו איש אחד".

אילאיל: "אה, מזל. חשבתי שיסודותיו של הבית קורסים וטרגדיה עמדה להתחולל לנגד עיניי".

יוסי: "אתה ודאי שמח לשמוע שטעית".

אילאיל: "למה הורסים את הבניין?"

יוסי: "הייתה באחת הדירות שריצה של רמשים".

אילאיל: "נשמע נורא".

#### תיקון טעות

יוסי, שהרס את הבניין, *האמין* שלא היה אף אדם בבניין, אך היו 49 אנשים לרוחבו ולאורכו. אסון של ממש.

כולם שרדו.

#### המשך הדוגמה

כוכי: "בואו נלך לאכול משאוושה".

יוסי ואילאיל: "כן, בסדר".

(הם נשמעו להוראותיה של כוכי. רכ*רוכי* מצדם.)

### לחץ חברתי - דוגמאה ד'

זמיר: "חחח, חבר'ה, הביטו מחוץ לחלון האוטובוס של הטיול השנתי שבו אנחנו נמצאים".

אלון: "היי! זמיר צודק, תביטו החוצה אל השדה, יש שם הרבה חמורים".

אילנית: "כן, בשלל צבעים אינספור."

עומר: "מה אתם אומרים, שנלך להפוך את החמורים על צדם, מה שיגרום להם לכאב, ואולי אף להשלכות קשות לנו?"

ססיליה: "אמנם השלכות רבות יש, אבל זו תהיה חוויה שלא נשכח כל החיים!"

Shkurt Hoxhallari: "אני התלמיד החדש מאלבניה. עברתי לפה מעיירה בשם Bulqizë, ואני תומך ברעיון הזה."

מרוואן: "אני מציע שזמיר יעשה את זה!"

שאר הילדים באוטובוס של הטיול השנתי: "כן! כן!"

(זמיר הלך ועשה, אבל הוא לא היה הופך את שלושים החמורים אם מרוואן היה אומר את זה והילדים האחרים לא היו מביעים תמיכה. קולו של מרוואן לבדו לא הספיק כדי לשכנע את זמיר)

האוטובוס: המשיך לנוע והותיר את זמיר לבדו בשדה.

## אופנים בהם לחץ חברתי עשוי להקשות על חייכם

יש אינספור אופנים בהם לחץ חברתי עשוי להקשות על חייכם.

אופן אחד, ואין הרבה אופנים מעבר לזה, הוא שאם לוחצים עליכם לעשות משהו שהוא לא חוקי בעליל ואתה עושה אותו, המערכת החוקית תמצא את דרכה לגרום לך לשלם את המחיר.

אופן אחר הוא שבעת שתלחץ באופן חברתי על מישהו לפעול באופן כלשהו תיחנק מכדור בייסבול. הדבר עלול לפגוע במערכת הנשימה שלך ואפילו להקשות עליך לנשום, מה ש(אם אין לך מזל) יסתכם במותך.

אם מישהו משכנע מישהו אחר, בעזרת לחץ חברתי, לרצוח אתכם, אז נחשו מה? בום אחד של רובה ואתם no more (בעברית: לא עודנם בין החיים).

## דעות לגבי לחץ חברתי

יש אנשים שמתנגדים ללחץ חברתי, וכאלה שבעד להוציאו מחוץ לחוק. הנה הוצאה לאור של שני הצדדים הללו.

## התומכים בלחץ החברתי

### ציטוט מפורסם

של פרנסיס השמיני: "והרי, מהפכה! המנון המלחמה יהא שלנו ויזכרו אותנו כנשמות האמיצות שהיינו"

## המתנגדים ללחץ החברתי

### דעתו של הצד

לחץ חברתי הוא קונספט רקוב ושפל מעצם היותו

### ציטוט מפורסם

"להיות או לא להיות, אין זו אגדה"

שני הצדדים בדיון האינסופי הנ"לוז נפגשים אחת לחודש ב-22 בנובמבר, ומנהלים שיחה חסרת מנוף על הנושא המשמים הזה. אני לא מבין את הפואנטה אבל אם אתם רוצים להצטרף אתם יודעים למי לפנות 😉

יום טוב.